stanford-oval/wikipedia huggingface dataset:
Call of Duty: Ghosts
Pelaaminen > Moninpeli

Verkkomoninpeliin on tuotu 30 uutta asetta edellisiin sarjan peleihin nähden. On myös luotu kokonaan uusi Marksman Rifles -aseluokka. Ensimmäistä kertaa hahmon ulkonäön muokkaus on mahdollista Call of Duty -sarjan pelissä, ja muokattavissa on koko hahmo sukupuolesta kasvonpiirteisiin ja sotilasasun väriin. Pelissä pelattavat kentät ovat dynaamisia niin ikään ensimmäistä kertaa. Tämä tarkoittaa sitä, että jotkin alueet ja seinät ovat tuhottavissa pelaajan tieltä vaikkapa räjähteillä. Moninpelissä käytettävät aseet, varusteet ja edut (engl. perks) ovat avattavissa käyttöön Squad-pisteillä (Squad point), joita voi ansaita moninpeliä tai Squads-pelimuotoa pelaamalla. Näin ollen myös Squads-pelimuotoa pelaamalla ansaitut hahmon tasot näkyvät ansaittuina moninpeliä pelatessa.
Pelaaminen > Squads

Kyseiseen pelimuotoon pelaaja voi luoda oman ryhmänsä, Squadin, joka koostuu pelaajasta ja useasta tekoälyn ohjaamista jäsenestä. Pelimoodin ideana on, että pelaaja ja hänen ryhmänsä taistelevat toista pelaajaa ja tämän ryhmää vastaan.
Pelaaminen > Extinction

Extinction on ns. selviytymismodi, jossa pelaaja taistelee yksin tai joukkueen kanssa ulkoavaruudesta hyökänneitä avaruusolentoja vastaan eli kryptidejä. Pelimuoto ei sinällään ole uutta pelisarjassa, sillä zombieselviytymistä on esiintynyt pelisarjan peleissä  World at War, Black Ops ja Black Ops II.
Pelaaminen > Ladattavat lisäosat

Ladattavien lisäosien nimet muodostuvat sanasta ODIN.
Tuo peliin moninpelikartat Fog, Bayview, Contaiment ja Ignition, moninpeliaseen Maverick AR/Maverick SR sekä Extinction-kartan Nightfall. Lisäosa julkaistiin Xbox 360:lle ja Xbox Onelle 28. tammikuuta 2014 sekä Windowsille ja PlayStation 3:lle 27. helmikuuta 2014.
Tuo peliin moninpelikartat Behemoth, Ruins, Unearthed ja Collision, moninpeliaseen Ripper 2-IN-1 AR/SMG sekä Extinction-kartan Mayday. Lisäosa julkaistiin Xbox 360:lle ja Xbox Onelle 3. huhtikuuta 2014.
Tuo peliin moninpelikartat Pharaoh, Departed, Mutiny ja Favela sekä Extinction-kartan Awakening. Lisäosa julkaistiin  Xbox 360:lle ja Xbox Onelle 3. kesäkuuta 2014.
Juoni

Pelin alku sijoittuu vuoteen 2017. Kapteeni Elias Walker kertoo pojilleen Logan ja David ”Hesh” Walkerille, kuinka Ghosts-ryhmä perustettiin. Samaan aikaan Etelä-Amerikan öljyntuottajavaltioille työskentelevä Federaatio kaappaa määräysvallan avaruusasemalla, joka kontrolloi Orbital Defense Initiative (ODIN) -superasetta. ODIN tuhoaa useita kaupunkeja Yhdysvaltain lounaisosissa. Astronautit uhraavat henkensä ja käynnistävät itsetuhomekanismin. Satelliitti syöksyy San Diegoon, josta Elias, Hesh ja Logan täpärästi pelastuivat.
Kymmenen vuoden kuluttua Yhdysvaltain sota Federaatiota vastaan on tuhonnut useita kaupunkeja ja alkanut vähitellen muuttua kulutussodaksi. Logan ja Hesh ovat isänsä alaisuudessa Yhdysvaltain erikoisjoukoissa. Veljekset joutuvat Gabriel Rorken vangiksi ja pelastuttuaan he saavat tietää isänsä olevan Ghostsin nykyinen johtaja. Rorke oli aiemmin Ghostin johtaja ja Eliasin ystävä, mutta Federaatio aivopesi hänet tappamaan Ghostsin jäseniä.
Logan, Hesh ja Elias lähtevät tappamaan Rorkea, josta on tullut Federaation johtaja. Useiden taisteluiden jälkeen he joutuvat Federaation vangiksi. Rorke pyytää Eliasilta tietoja Ghostsin nykyisestä tilanteesta ja lopulta tappaa Eliasin ampumalla tätä päähän. Hesh ja Logan pakenevat, mutta kohtaavat Rorken myöhemmin metrossa ja ampuvat tämän. Metro syöksyy mereen, mutta Logan ja Hesh uivat rantaan ja Hesh kutsuu lääkintämiehiä apuun. Pian paljastuu, että Rorke on selviytynyt ampumahaavasta, ja hän kaappaa Loganin. Rorke sanoo Loganille: ”Ghosts on vihollinen jota en saa tuhottua. Mutta sinä olet hyvä. Voimme tuhota sen yhdessä.” Rorke jättää Heshin ja raahaa Logania pois.
Aiheesta muualla

Pelin viralliset kotisivut (Arkistoitu – Internet Archive)
Pelin teaser Youtubessa
Crt

Crt tai CRT voi tarkoittaa seuraavia:
CRT, Cathode Ray Tube, katodisädeputki
CRT-projektori, "videotykki", katodisädeputken avulla toimiva videoprojektori
Crt, Maljan tähdistön (lat. Crater) lyhenne
CRT, Chongqing Rail Transit, Chongqingin metro
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crt”, voi hakea sivunnimihaulla, laajalla sivunnimihaulla tai tekstihaulla.
Dariusz Styczeń

| Dariusz Styczeń |
| --- | --- |

Henkilötiedot
Syntynyt: 21. syyskuuta 1981 (ikä 43) Krakova, Puola
Ammatti:  muusikko, manageri, musiikkituottaja, ääniteknikko
Muusikko
Taiteilijanimi:  Yanuary
Aktiivisena:  1994-
Tyylilajit:  death metal, black metal
Soittimet:  kitara, bassokitara, rummut, kosketinsoitin, seitsemänkielinen kitara
Yhtyeet:  Sceptic (1994-1995) Crionics (1997-1999, 2002-) Thy Disease (1999-) Anal Stench (2001-) Sane (2007-)
Levy-yhtiöt:  Metal Mind Productions, Mystic Production, Empire Records
  [ Muokkaa Wikidatassa ] [ ohje ]  
Dariusz Styczeń (s. 21. syyskuuta 1981 Krakova, Puola) on puolalainen muusikko, säveltäjä, tuottaja ja musiikkipromoottori. Hän on death metal -yhtye Thy Diseasen perustajajäsen. Hän on soittanut myös yhtyeiden Crionics, Virgin Snatch ja Anal Stench riveissä.
Diskografia

Thy Disease
Art of Decadence (1999,  omakustanne)
Promo 2000 (2000,  omakustanne)
Devilish Act of Creation (2001,  Metal Mind Productions)
Cold Skin Obsession (2002,  Metal Mind Productions)
Neurotic World of Guilt (2004,  Metal Mind Productions)
Rat Age (Sworn Kinds Final Verses) (2006,  Empire Records)
Anshur-Za (2009,  Mystic Production)
Virgin Snatch
S.U.C.K. (2003,  Mystic Production)
Anal Stench
Koprofag 997 (2002,  omakustanne)
Stench Like Six Demons (2003,  Metal Mind Production)
Red Revolution (2004,  Empire Records)
Crionics
Demo '98'' (1998,  omakustanne)
Neuthrone (2007,  Candlelight Records, Empire Records)
N.O.I.R. (2010,  MSR Productions)
Sane
Sinus (2008,  vierailija)
Videografia

Thy Disease - Extreme Obsession Live (2004, Metal Mind Productions)
Aiheesta muualla

Dariusz Styczeń Encyclopaedia Metallumissa (englanniksi)
Thy Disease
| --- | --- |
Studioalbumit:  Devilish Act of Creation • Cold Skin Obsession • Neurotic World of Guilt • Rat Age (Sworn Kinds Final Verses) • Anshur-Za • Costumes of Technocracy
Demot:  Art of Decadence
Videografia:  Extreme Obsession Live
Katso myös:  Crionics • Behemoth • Sceptic • Anal Stench
Virgin Snatch
| Zielony • Jacek Sławeński • Grysik • Piotr Wącisz • Paweł PasekPaweł Mąciwoda • Titus • Jacek Hiro • Novy |
| --- | --- |
Studioalbumit:  S.U.C.K. • Art of Lying • In the Name of Blood • Act of Grace • We Serve No One • Vote Is a Bullet
Katso myös:  Anal Stench • Acid Drinkers • Corruption • Sceptic • Scorpions
Dunedin Multidisciplinary Health and Development Study

Dunedin Multidisciplinary Health and Development Study (kirj. suom. Dunedin monitieteellinen terveys- ja kehitystutkimus) on uusiseelantilainen pitkittäistutkimus, jossa on seurannut yli tuhatta vuonna 1972 syntynyttä lasta heidän koko ikänsä. Siinä tutkitaan henkilöiden yksilönkehitystä ja terveyttä. Ainutlaatuinen projekti on tuottanut niin lääketieteellistä kuin sosiologista tietoa sydänterveydestä addiktioihin, neurotieteestä kriminologiaan. Tutkimus kertoo myös asioita geenien ja ympäristön vaikutuksesta yksilön käyttäytymiseen ja terveyteen.
Dunedinin kaupungissa Uudessa-Seelannissa vuonna 1972 syntyneet 1 037 ihmistä ovat olleet tutkijoiden seurannassa koko elämänsä ajan. Yli neljä vuosikymmentä myöhemmin, 38-vuotis -tutkimuksessa, 96 prosenttia heistä on yhä mukana tutkimuksessa, mikä on poikkeuksellisen suuri osuus pitkäkestoisessa tutkimuksessa. Tutkimukseen osallistujia on tutkittu perusteellisesti ja monimuotoisesti ikävuosina 3, 5, 7, 9, 11, 13, 15, 18, 21, 26, 32 ja viimeisimpänä 38 (2010-2012). Seuraavat tutkimukset on tarkoitus suorittaa ikävuosina 44 ja 50.
Aiheesta muualla

Dunedinin tutkimuksen omat sivut (englanniksi)
Mikä meitä odottaa - Tiededokumentti tutkimuksesta (Predict My Future: The Science of Us, Uusi-Seelanti, 2015)
Cru

Cru tai CRU voi tarkoittaa seuraavia:
Cru, Etelän ristin tähdistön (lat. Crux) lyhenne
Cru, Campus Crusade for Christ, evankelioimisjärjestö
CRU, University of East Anglia Climatic Research Unit, ilmastontutkimusyksikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cru”, voi hakea sivunnimihaulla, laajalla sivunnimihaulla tai tekstihaulla.
Dionisia de Santa Maria Mitas Talangpaz

Äiti Dionisia de Santa Maria Mitas Talangpaz (12. maaliskuuta 1691 Calumpit, Bulacan, Filippiinit – San Sebastian, Calumpang, Manila, Filippiinit 12. lokakuuta 1732) oli nunna ja järjestön Augustinian Recollect Sisters perustaja siskonsa äiti Cecilia Rosa de Jesus Talangpazin kanssa. Hän eli seuraavien 5 paavien hallintokausien aikana: Innocentius XII (1691–1700) , Klemens XI (1700–1721), Innocentius XIII (1721–1724), Benedictus XIII (1724–30) ja Klemens XII (1730–40). Hänen kanonisaatioprosessinsa on avattu.
Dunfermline

| Dunfermline Dùn Phàrlain |
| --- | --- |

 Dunfermline
 Koordinaatit: 56°4′18.91″N, 3°26′21.48″W 
Valtio:  Yhdistynyt kuningaskunta
Maa:  Skotlanti
Hallintoalue:  Fife
Pinta-ala:  
 – Kokonaispinta-ala:  18,3 km²
Väkiluku (2006):  45 462
 – Väestötiheys:  2 480 as./km²
 – Metropolialue:  100 342
Infobox OKVirheellinen NIMI-arvo: 
Malcolm Canmoren torninrauniot
Dunfermlinen luostarikirkko vuonna 2007 Paul McIllroyn kuvaamana
Dunfermline (gaeliksi Dùn Phàrlain) on noin 45 000 asukkaan kaupunki Fifen alueella Skotlannissa. Se sijaitsee pääkaupunki Edinburghista pohjoiseen johtavien rautatie- ja moottoritieyhteyksien varrella. Dunfermline oli Skotlannin pääkaupunki 1000-luvun puolivälistä 1400-luvulle. Tuolta ajalta on edelleen jäljellä kuninkaallisen palatsin rauniot sekä osia Dunfermlinen luostarista. Sittemmin kaupunki on tullut tunnetuksi etenkin tekstiiliteollisuudesta. Nykyisin suurin työllistäjä on palveluala, ja myös turismi on merkittävä tulonlähde kaupungissa.
Jalkapallojoukkue Dunfermline Athletic FC on pelannut toisinaan myös Skotlannin valioliigaa. Nazareth-yhtye on kotoisin kaupungista.
Aiheesta muualla

Kuvia tai muita tiedostoja aiheesta Dunfermline Wikimedia Commonsissa
Cathryn Damon

| Cathryn Damon |
| --- | --- |
 Cathryn Damon vuonna 1978.
Henkilötiedot
Syntynyt: 11. syyskuuta 1930 Seattle, Washington
Kuollut: 4. toukokuuta 1987 (56 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä
Näyttelijä
Palkinnot
 Emmy-palkinto (1980) 
Aiheesta muualla
IMDb 
Elonet
Cathryn Damon (11. syyskuuta 1930 Seattle, Washington – 4. toukokuuta 1987 Los Angeles, Kalifornia) oli yhdysvaltalainen näyttelijä.
Damonin näyttelemä rooli Mary Campbellina tilannekomediassa Kupla teki hänet tunnetuksi 1970-luvulla. Hän voitti roolistaan Emmy-palkinnon vuonna 1980. Sittemmin hän näytteli suuren roolin myös toisessa sarjassa nimeltään Webster.
Pieniä rooleja Damon teki sarjoissa Murhasta tuli totta ja Matlock. Hän näytteli myös useassa elokuvassa.
Damon kuoli syöpään 57-vuotiaana.
Aiheesta muualla

Cathryn Damon Internet Movie Databasessa. (englanniksi)
David Ekholm

| Mitalit | Mitalit | Mitalit |  |
| --- | --- | --- | --- |
|  David Ekholm Östersundissa 2008 |  David Ekholm Östersundissa 2008 |  David Ekholm Östersundissa 2008 |  |
Maa:   Ruotsi
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Hopeaa | Pyeongchang 2009 | sekaviesti |  |
David Ekholm (s. 16. tammikuuta 1979 Ekshärad, Hagforsin kunta, Ruotsi) on ruotsalainen ampumahiihtäjä.
Ekholm hiihti avausosuuden Ruotsin viestijoukkueessa, joka voitti junioreiden maailmanmestaruuden Pokljukassa 1999. Aikuisten MM-kilpailuihin hän osallistui ensimmäisen kerran Oberhofissa 2004 sijoittuen viestissä kuudenneksi. Saman sijan hän sai viestistä myös Östersundissa 2008.
Ekholm sijoittui Pyeongchangin MM-kilpailuissa 2009 normaalimatkalla viidenneksi. Hän ampui yhden sakkominuutin toisella ampumapaikalla ja hävisi kultaa voittaneelle Ole Einar Bjørndalenille 26,3 sekuntia. Tätä ennen hän oli ollut maailmancupin osakilpailussa parhaimmillaan neljästoista Anterselvan pikakilpailussa aiemmin samalla kaudella. Pyeongchangin MM-kilpailujen sekaviestissä Ekholm hiihti kolmannen osuuden Ruotsin joukkueessa, joka sai hopeaa 6,2 sekuntia Ranskalle hävinneenä.
Ekholm lopetti uransa kauden 2009–2010 jälkeen. Hän avioitui kesällä 2010 ruotsalaisen ampumahiihtäjän Helena Jonssonin kanssa.
Die Hard 2 – vain kuolleen ruumiini yli

| Die Hard 2 – vain kuolleen ruumiini yli> Die Hard 2: Die Harder |
| --- | --- |

Ohjaaja:  Renny Harlin
Käsikirjoittaja:   Steven E. de Souza  Doug Richardson 
Perustuu:  Walter Wagerin romaaniin 58 minuuttia
Tuottaja:   Charles Gordon  Lawrence Gordon  Joel Silver 
Säveltäjä:  Michael Kamen
Kuvaaja:  Oliver Wood
Leikkaaja:   Stuart Baird  Robert A. Ferretti 
Pääosat:   Bruce Willis  Bonnie Bedelia  William Atherton  Reginald VelJohnson  Franco Nero  William Sadler  John Amos 
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  Mokép Netflix Disney+
Ensi-ilta:   4. heinäkuuta 1990  17. elokuuta 1990
Kesto:  124 min
Alkuperäiskieli:  englanti
Budjetti:  70 000 000 $
Tuotto:  240 031 094 $
Edeltäjä:  Die Hard – vain kuolleen ruumiini yli
Seuraaja:  Die Hard – Koston enkeli
Aiheesta muualla
IMDb 
Elonet
AllMovie
Infobox OKNimi-testi OK: 
Die Hard 2 – vain kuolleen ruumiini yli (engl. Die Hard 2: Die Harder) on suomalaisen Renny Harlinin ohjaama yhdysvaltalainen toimintaelokuva vuodelta 1990. Se on Die Hard -sarjan toinen elokuva, ja se pohjautuu Walter Wagerin kirjaan 58 Minutes (suom. 58 minuuttia, 2. painos Vain kuolleen ruumiini yli). Pääosassa on Bruce Willis, joka esittää poliisi John McClanea. Antagonistina on eversti Stuart, jota näyttelee William Sadler. Elokuvan loppukohtauksessa soi Jean Sibeliuksen Finlandia.
Elokuva oli kaupallinen menestys ja myös kriitikot pitivät elokuvasta.[lähde? ]
Die Hard -sarjan kolmas osa on Die Hard – Koston enkeli (1995), neljäs Die Hard 4.0 (2007) ja viides A Good Day to Die Hard (2013).
Juoni

Etsivä John McClane odottaa vaimoaan Washington DC:n lentoasemalla jouluaattoiltana, kun joukko terroristeja ottaa haltuunsa lennonvalvontajärjestelmän.
Lumimyrsky iskee kentälle ja kentän yläpuolella lentävissä koneissa on tuhansia ihmisiä panttivankeina, myös John McClanen vaimo. McClane joutuu pakostakin jahtaamaan taas terroristeja. Terroristit ovat vapauttamassa pidätettyä kenraali Esperanzaa, jota ollaan tuomassa Yhdysvaltoihin tuomittavaksi.
Näyttelijät

| 0 | 1 | 2 |
| --- | --- | --- |
|   Bruce Willis   | … |   John McClane   |
|   William Sadler   | … |   Eversti Stuart   |
|   William Atherton   | … |   Richard Thornberg   |
|   Bonnie Bedelia   | … |   Holly Gennero McClane   |
|   Dennis Franz   | … |   Päällikkö Carmine Lorenzo   |
|   Franco Nero   | … |   Kenraali Ramon Esperanza   |
|   Reginald VelJohnson   | … |   Ylikonstaapeli Al Powell   |
|   John Amos   | … |   Majuri Grant   |
|   Art Evans   | … |   Leslie Barnes   |
|   Fred Thompson   | … |   Trudeau   |
|   Tom Bower   | … |   Marvin   |
|   Sheila McCarthy   | … |   Samantha ”Sam” Coleman   |
|   Don Harvey   | … |   Garber   |
|   Tony Ganios   | … |   Baker   |
|   Peter Nelson   | … |   Thompson   |
|   Robert Patrick   | … |   O’ Reilly   |
|   John Leguizamo   | … |   Burke   |
|   Tom Verica   | … |   Kahn   |
|   Vondie Curtis-Hall   | … |   Miller   |
|   Mark Boone Junior   | … |   Shockley   |
|   Colm Meaney   | … |   pilotti   |
|   Robert Costanzo   | … |   Ylikonstaapeli Vito Lorenzo   |
|   Darren Taylor   | … |   Taffin   |
Arvostelu

Elokuvakriitikko Roger Ebert antoi elokuvalle neljä ja puoli tähteä viidestä, ja hän kehui elokuvan antavan Willisin vakuuttavalla roolisuorituksella viihdyttävän toimintaseikkailun.
Craig Thomas

Craig Thomas voi tarkoittaa seuraavia:
Craig L. Thomas (1933–2007), yhdysvaltalainen poliitikko
Craig Thomas (1942–2011), walesilainen kirjailija, jonka tunnetuin romaani Tulikettu (1977) on sovitettu myös Clint Eastwoodin elokuvaksi
Craig Thomas, yhdysvaltalainen käsikirjoittaja ja tuottaja, toinen Ensisilmäyksellä-televisiosarjan tekijöistä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Craig Thomas”, voi hakea sivunnimihaulla, laajalla sivunnimihaulla tai tekstihaulla.
David Dvořáček

| David Dvořáček> Henkilötiedot |
| --- | --- |
Syntynyt: 4. kesäkuuta 1992 (ikä 32) Tšekki
Kansalaisuus:   Tšekki
Jääkiekkoilija
Pelipaikka:  laitahyökkääjä
Maila:  vasen
Pituus:  180 cm
Paino:  80 kg
Seura
Seura:  LHK Jestřábi Prostějov
Sarja:  1. česká hokejová liga
Pelaajaura
Pääsarjaura:  2011–
Aik. seurat:  Tappara (SML) Havlíčkův Brod (1.ČHL) SHK Hodonín (2.ČHL) HC Sparta Praha (ČEL) HC Litoměřice (1.ČHL) HC Kladno (1.ČHL) AZ Havířov (1.ČHL)
David Dvořáček (s. 4. kesäkuuta 1992) on tšekkiläinen jääkiekkoilija, pelipaikaltaan laitahyökkääjä. Hän edustaa 1. česká hokejová ligassa pelaavaa LHK Jestřábi Prostějovia.
Dvořáček on kotimaansa seuran Sparta Prahan kasvatti. Hän pelasi seuran alle 18-vuotiaiden joukkueessa vuosina 2007–2010. Viimeisellä vuodella hän pelasi myös 20-vuotiaiden joukkueessa. Elokuussa 2010 Dvořáček siirtyi Sparta Prahasta Tapparaan. Hän pelasi kauden Jääkiekon SM-liigakausi 2010–2011 pääasiassa A-nuorissa, joissa hän teki 42 ottelussa tehot 14+12=26. Hän debytoi SM-liigassa maaliskuussa 2011 ottelussa Pelicansia vastaan.
Dvořáček pelasi alle 18-vuotiaiden MM-kilpailuissa vuonna 2010.
Dive

Dive voi tarkoittaa:
Musiikkit > Yhtyeet

Dive (Belgialainen yhtye), electro-industrial-yhtye
Dive (Ruotsalainen yhtye), duo
Musiikkit > Albumit

Dive (Diven albumi), 1990
Dive (Maaya Sakamoton albumi), 1998
Dive (Sarah Brightmanin albumi), 1993
Dive (Tychon albumi), 2011
Dive (Twicen albumi), 2024
Musiikkit > Kappaleet

”Dive” (Steven Curtis Chapmanin kappale), 1999
”Dive” (Usherin kappale), 2012
”Dive” (Ed Sheeranin kappale), 2017
”Dive”, Sarah Brightmanin kappale vuoden 1993 albumilla Dive
”Dive”, Nirvanan kappale vuodelta 1990.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dive”, voi hakea sivunnimihaulla, laajalla sivunnimihaulla tai tekstihaulla.
Chrysler Aspen

| Chrysler Aspen |
| --- | --- |

Valmistustiedot
Valmistusmaa:   Yhdysvallat
Valmistaja:  DaimlerChrysler (1999-2007) Chrysler LLC (2007-2009)
Valmistusvuodet:  2007–2009
Korimalli:  4-ovinen katumaasturi
Luokka:  J-segmentti
Teknisesti samankaltaisia:  Dodge Durango
Tekniset tiedot
Mitat
Pituus:  5101 mm
Leveys:  1930 mm
Korkeus:  1887 mm
Chrysler Aspen oli DaimlerChryslerin valmistama täysikokoinen SUV. Auto esiteltiin mallivuodelle 2007. Ensiesittely tapahtui Detroitissa tammikuussa 2006. Mallin valmistus loppui 2009 syksyllä.
Yleistä

Auton tuotanto aloitettiin elokuussa Newarkin tuotantolaitoksessa, Delawaressa. Autoa valmistetaan samalla tuotantolinjalla kuin Dodge Durangoa. Aspenin myötä tehdas siirtyi Chrysler Groupin ns. Flexible Manufacturing Strategyn (FMS) noudattamiseen, jonka myötä on tarkoitus valmistaa autoja laadukkaammin, nopeammin ja alhaisemmin kustannuksin.
Aspen on hiihtokeskus USA:ssa.
Moottorit

Nelivetoisen Aspenin moottorivaihtoehtoina on 4,7-litrainen Chryslerin valmistama Powertech-moottori ja 5,7-litrainen HEMI.
4.7 Magnum V8, 4701 cm3, 175 kW (230 hv), 400 Nm
5.7 HEMI V8
Aiheesta muualla

Kuvia tai muita tiedostoja aiheesta Chrysler Aspen Wikimedia Commonsissa
Doug Ford

Douglas Michael Ford, Sr. (8. kesäkuuta 1922 – 14. toukokuuta 2018) oli yhdysvaltalainen golfaaja. Hän syntyi West Havenissa, Connecticutissa, ja aloitti ammattilaisuransa vuonna 1949. Hänet muistetaan yhä PGA Championshipin (1955) ja The Masters Tournamentin (1957) voitoista.
Dionin kreikkalainen teatteri

| Dionin kreikkalainen teatteri>  |
| --- | --- |
 Dionin teatteri ja sen kunnostettua katsomoa.
Sijainti:  Dío, Dío-Ólympos, Pieria, Keski-Makedonia, Kreikka
Koordinaatit:  40°10′21″N, 22°29′31″E
Rakennustyyppi:  kreikkalainen teatteri
Valmistumisvuosi:  noin 221–179 eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Dionin kreikkalainen teatteri (Dionin hellenistinen teatteri) oli antiikin aikainen kreikkalainen teatteri Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Dionin teatterin rauniot.
Teatteri rakennettiin hellenistisellä kaudella, todennäköisesti kuningas Filippos V:n aikana noin vuonna 221–179 eaa. Se rakennettiin varhaisemman, klassisella kaudella todennäköisesti kuningas Arkhelaoksen aikana rakennetun teatterin paikalle. Tämä varhaisempi teatteri oli paikka, jossa saattoi tapahtua muun muassa Euripideen Bakkhanttien ensiesitys. Teatterin käyttö lakkasi tai ainakin väheni vuoden 168 eaa. jälkeen. Lopullisesti se hylättiin kun lähelle rakennettiin niin kutsuttu Roomalainen teatteri.
Teatteri sijaitsi Dionin kaupunginmuurien ulkopuolella kaupungin eteläpuolella. Se oli rakennettu pienen luonnonkukkulan rinteeseen ja sen katsomo suuntautui koilliseen. Teatteri oli tyypillinen kreikkalainen puolikaarenmuotoinen teatteri, jonka keskellä oli pyöreä orkhestra. Orkhestran halkaisija on noin 26 metriä ja siinä oli maapohja. Näyttämörakennus eli skene ja sen proskenion oli tehty osittain marmorista ja edusti doorilaista tyyliä. Rakennuksen katsomo oli tehty tiilestä, ja se oli myöhemmin päällystetty marmorilla. Orkhestran alapuolella oli maanalainen käytävä, jota voitiin käyttää ktoonisten jumaluuksien nousuun orkhestran keskelle niin kutsuttuja ”Kharonin portaita” pitkin.
Teatterin paikansi W. M. Leake vuonna 1806 ja sen arkeologiset kaivaukset alkoivat vuonna 1970. Teatterin raunioiden päälle on rakennettu uudet, puiset katsomorakenteet, ja sitä käytetään erilaisiin esityksiin.
Aiheesta muualla

Kuvia tai muita tiedostoja aiheesta Dionin kreikkalainen teatteri Wikimedia Commonsissa
Craig Thomson

Craig Thomson on seuraavien henkilöiden nimi:
Craig Thomson (s. 1964), australialainen poliitikko
Craig Thomson (s. 1991), skotlantilainen jalkapalloilija
Craig Thomson (s. 1972), skotlantilainen jalkapallotuomari.
Claude Lapointe

Claude Laponte (s. 11. lokakuuta 1968 Lachine, Quebec) on kanadalainen jääkiekkoilija.
Hän on pelipaikaltaan keskushyökkääjä. Claude edusti uransa aikana viittä NHL-seuraa. Ne olivat Quebec Nordiques, Colorado Avalanche, Calgary Flames, New York Islanders ja Philadelphia Flyers. Hän edusti myös sveitsiläistä SC Berniä vuonna 2006.
Dionigi Tettamanzi

Dionigi Tettamanzi
Dionigi Tettamanzi (14. maaliskuuta 1934 Renate – 5. elokuuta 2017) oli italialainen roomalaiskatolinen arkkipiispa ja kardinaali. Hänet vihki papiksi Milanon arkkihiippakuntaan tuleva paavi Paavali VI 28. kesäkuuta 1957. Hänet nimitettiin Ancona-Osimon arkkihiippakunnan arkkipiispaksi 1. heinäkuuta 1989, ja piispaksi vihkiminen seurasi 23. syyskuuta. Pääkonsekraattorina toimi Carlo Maria Martini, jota avustivat Carlo Maccari ja Bernardo Citterio. Tettamanzi erosi tehtävistään 6. huhtikuuta 1991.
Tettamanzi sai 20. huhtikuuta 1995 nimityksen Genovan arkkipiispaksi, jonka virkaan hänet asetettiin 18. kesäkuuta.
Tettamanzi ylennettiin kardinaaliksi 21. helmikuuta 1998 ja asetettiin Santi Ambrogio e Carlon kardinaalipapiksi 4. marraskuuta. Hän sai 11. heinäkuuta 2002 nimityksen ja hänet asetettiin 14. syyskuuta Milanon arkkipiispaksi, jona hän toimi, kunnes jäi eläkkeelle 28. kesäkuuta 2011.
Tettamanzi osallistui vuoden 2005 konklaaviin. Heinäkuussa 2012 hän sai nimityksen Vigevanon apostoliseksi hallitsijaksi; hän erosi 20. heinäkuuta 2013.
Aiheesta muualla

Kuvia tai muita tiedostoja aiheesta Dionigi Tettamanzi Wikimedia Commonsissa